laion/Wikipedia-Exotic huggingface dataset:
Gordan Grlić Radman

Gordan Grlić Radman (sündinud 6. juunil 1958 Prisojes Tomislavgradi lähedal) on Horvaatia poliitik ja diplomaat. Ta on 22. juulist 2019 Horvaatia välis- ja Euroopa asjade minister. Ta on sündinud 1958. aastal Prisojes Tomislavgradi lähedal (asub praeguse haldusjaotuse järele Hertseg-Bosnia kantonis Bosnia ja Hertsegoviina Föderatsioonis). Ta lõpetas 1982. aastal bakalaureusekraadiga Zagrebi ülikooli põllumajandusteaduskonna. 1991. aastal lõpetas ta kaheaastase kraadiõppe Institut für Kaderschule juhtimiskoolis Šveitsis Bernis. 2002. aastal lõpetas ta rahvusvaheliste suhete alal Zagrebi ülikooli politoloogia teaduskonna, kus 2007. aastal sai doktorikraadi väitekirjaga "Neutraalsus ja uus Euroopa julgeolekuarhitektuur". Aastatel 1984–1991, kui ta töötas Šveitsis Melior-Haefliger AG-s, oli ta aktiivne Horvaatia diasporaas Šveitsi Horvaatia kultuurikogukonna presidendina (1984–1988) ja kaassponsorina koos Horvaatia-Šveitsi ärikonsultandi esindaja Davor Pavunaga. Aastatel 1991–1992 töötas ta Zagrebi ülikooli arstiteaduskonna ärisekretärina (juhataja Mate Granić, kellega ta sõbrunes) ning oli Horvaatia valitsuse põgenike ja ümberasustatud isikute ametis vabatahtlikuna (töötades diasporaaga) ja Horvaatia tervishoiuteenistuse jaoks (humanitaarabi). 1992. aastal ja hiljem aitas ta taasiseseisvunud Horvaatia diplomaatiliste ja konsulaaresinduste asutamisel Bernis, Genfis ja Zürichis. Seejärel teenis ta Horvaatia saatkondades Bulgaarias (1994–1996) ja Ungaris. Aastatel 1997–2012 töötas ta koos Mate Granićiga Horvaatia välisministeeriumis, muu hulgas Kesk-Euroopa osakonna juhatajana (2004–2009) ja Doonau komisjoni sekretärina (2011–2014). Aastatel 2010–2012 juhtis ta rahvusvaheliste uuringute keskust. Aastatel 2012–2017 oli ta Horvaatia suursaadik Ungaris, aastatel 2017–2019 oli ta Horvaatia suursaadik Saksamaal. 22. juulist 2019 on ta Horvaatia välis- ja Euroopa asjade minister (Marija Pejčinović Burići asemel). Ta on abielus ja tal on kolm last. Usutunnistuse poolest on ta katoliiklane. Ta räägib vabalt saksa, inglise, bulgaaria ja ungari keelt.
Ukrajinka

Ukrajinka (ukraina Українка) on linn Ukrainas Kiievi oblastis Obuhhivi rajoonis. Asub 38 km kaugusel Kiievist Dnepri ja Stugna kaldal. Ukrajinkat on esmamainitud 15. sajandi alguses. Asula kasvas koos 1977. aastal valminud Trõpilja elektrijaama ehitusega. 1979. aastal sai linnaks. 1989. aastal oli linna elanike arv 16 327. 2019. aastal oli linnas 16 056 elanikku. Linna haldusalasse kuulub ka Pljutõ küla. http://demoscope.ru/weekly/ssp/sng89_reg2.php Чисельність наявного населення України на 1 січня 2019 року. Державна служба статистики України. Київ, 2019. стор.39 https://ukrainka.org/
Tuimazõ

Tuimazõ on linn Venemaal Baškortostani Vabariigis, Tuimazõ rajooni keskus. Linn asub Useni jõe ääres. 2002. aasta rahvaloenduse andmetel oli Tuimazõ elanikest tatarlasi 44,6%, venelasi 27,7% ja baškiire 25,3%. 26. Численность постоянного населения Российской Федерации по муниципальным образованиям на 1 января 2018 года, vaadatud 23.01.2019.
Hugo de Jonge

Hugo Mattheüs de Jonge (sündinud 26. septembril 1977 Bruinisses Zeelandi provintsis) on Hollandi poliitik, ta kuulub erakonda Christen Democratisch Appèl. Ta on 26. oktoobrist 2017 Hollandi terviseminister; ühtlasi on ta 26. oktoobrist 2017 Hollandi asepeaminister. Ta õppis Rotterdamis Hogeschool Inholland'is, mille lõpetas algklasside õpetajana. Seejärel lõpetas ta Zwolles algklasside koolijuhi kvalifikatsiooniga. Pärast viis aastat haridusalast tööd otsustas ta minna üle poliitikasse, tegutsedes 2004. aastal Esindajatekojas CDA-fraktsiooni poliitilise assistendina. Aastatel 2006–2010 töötas ta haridus-, kultuuri- ja teadusministeeriumis poliitilise CDA ministri Maria van der Hoeveni ja riigisekretäri Marja van Bijsterveldti assistendina ning oli keskastmehariduse kvaliteedi parandamisele keskendunud poliitikaassistent.
Prjamõi

Prjamõi (ukraina keeles Прямий) on Ukraina telekanal. 2017. aastast on üheks kanali saatejuhiks Vassilissa Frolova. 2017-2019 oli kanali saatejuhiks Jevgeni Kisseljov. Фролова Василиса (vaadatud: 29.12.2020) «Все когда-то заканчивается». Киселев решил уйти с канала Прямой «Все когда-то заканчивается». Киселев решил уйти с канала Прямой 22 августа 2019, 23:04 (vaadatud: 02.01.2020) Киселев уходит с "Прямого" писать книгу - 22 АВГУСТА 2019, 23:49 (vaadatud: 02.01.2020)
5. kanal (Ukraina)

5. kanal (ukraina keeles 5 канал) on Ukraina telekanal. Janina Sokolova ЯНІНА СОКОЛОВА (vaadatud: 13.05.2021)
Straubing

Straubing on kreisivaba linn Saksamaal Baieri liidumaal. Asub Doonau ääres Große Laberi suudmes. Register of German municipalities (2022), vaadatud 7.10.2023. Straubingi koduleht
Liumägi

Liumägi on enamasti lastele mõeldud rajatis (mänguvahend), milles kasutaja saab mööda kalde all paigutatud renni libiseda ülevalt alla. Liumäed on sageli avalikel mänguväljakutel. Need on valmistatud enamasti roostevabast plekist või plastikust. Liumägesid on ka veeparkides. Sarnased, kuid pealt suletud rajatised on liutorud. https://sonaveeb.ee/search/unif/dlall/dsall/lium%C3%A4gi/1[alaline kõdulink]
Pulk

Pulk on eesti perekonnanimi. 2020. aasta 1. jaanuari seisuga oli Eestis perekonnanimi Pulk 320 inimesel: 153 mehel ja 167 naisel. Perekonnanimede levikult on Pulk meeste puhul 454. kohal ja naiste puhul 448. kohal. Nimi on levinuim Saare maakonnas, kus neid on 10 000 elaniku kohta 11,93. Aleksander Pulk, eesti sõjaväelane (1886–1941) Helgi Maie Pulk, Eesti inglise filoloog (1923–2012) Herbert Pulk, eesti dirigent (1923–2018) Jaan Pulk, eesti õigusteadlane (1912–1990) Jaan Pulk, muusik ja võru kirjanik (1947–) Johann Pulk, eesti päritolu toomhärra (surnud umbes 1535) Kadri Pulk, eesti ajakirjanik ja õpetaja (1965–) Liisa Pulk, eesti näitleja (1985–) Reet Pulk-Piatkowska, eesti kunsti- ja arhitektuuriajaloolane (1963–) ... https://www.stat.ee/public/apps/nimed/pere/Pulk[alaline kõdulink] (vaadatud 10.05.2020)
Lebedjan

Lebedjan on linn Venemaal Lipetski oblastis, Lebedjani rajooni keskus. Asub Doni jõe ääres, 53 km Lipetskist loodes. Asulat on esmamainitud 1605. aastal. 1779. aastal sai linnaõigused. Linna elanike arv 2001. aastal oli 21 300 ja 2018. aastal 19 300. http://lebedyan.lipetsk.ru/
Rivikord

Rivikord on sõjaväes vm ettenähtud (ühel joonel kõrvuti) ülesrivistumise kord, sellisel viisil liikumine. Alates umbes XIX sajandist kasutusel peamiselt tseremoniaalsetel üritustel (nt sõjaväeparaadid, riiklikud vastuvõtud jm), eelnevatel sajanditel nt ka väeüksuste korraldus lahingutes. Aurivi ehk spaleer Marsikord "EKI ühendsõnastik 2020 | rivikord". Sõnaveeb. Vaadatud 10.05.2020.[alaline kõdulink]
Bielick

Bielick (transkribeerituna Belitsk) on alevik (endine alev) Valgevenes Homieli oblasti Rahačoŭ rajooni Stoŭpnia külanõukogus. Asula asub merepinnast 133 meetri kõrgusel, oblasti keskusest Homielist 80 ja rajooni keskusest Rahačoŭ linnast 28 kilomeetri kaugusel. Alevikus on postkontor, keskkool, raamatukogu ja klubi. Seal asuvad turbatööstus ja briketivabrik. Asula tekkis 1948. aastal rajatud turbatööstusettevõtte juurde. Aastast 1951 oli see alevik. 12. jaanuaril 1960 sai sealne alevik alevi staatuse. Aastal 2011 muudeti Bielick taas alevikuks. Колькасць насельніцтва на 1 студзеня 2011 г. і сярэднегадавая колькасць насельніцтва за 2010 год па Рэспубліцы Беларусь у разрэзе абласцей, раёнаў, гарадоў і пасёлкаў гарадскога тыпу. Нацыянальны статыстычны камітэт Рэспублікі Беларусь Указ Президиума Верховного Совета Республики Беларусь от 12 января 1960 г. "Об образовании рабочего поселка Белицк в составе Рогачевского района Гомельской области" Решение Рогачевского районного Совета депутатов от 29.03.2011 N 57 Об отнесении городского поселка Белицк к категории сельского населенного пункта
Sõjaväeparaad

Sõjaväeparaad on rivikorras liikuvate sõjaväelaste ja sõjatehnika liikumine/ülevaatus, mida kasutatakse näiteks mingi sündmuse tähistamiseks, territooriumi elanike ühtekuuluvustunde tugevdamiseks jne. Erinevad riigid rakendavad ürituse korraldamisel erinevaid korraldusi ja lähtuvad erinevatest tavadest. Taasiseseisvumisjärgses Eestis toimuvad sõjaväeparaadid iseseisvuspäeval 24. veebruaril ja võidupühal 24. juunil. Venemaal said sõjaväeparaadid alguse Peeter I reformidega, keisririigi ajal toimusid paraadid erinevate sündmuste tähistamiseks vaheldumisi Peterburis ja Moskvas, Nõukogude Liidu relvajõudude paraadid hakkasid korrapäraselt toimuma alates 1918. aasta augustist. Aero L-39 Albatros 2007. aasta võidupüha paraadil Raplas İstanbul President G. W. Bushi inauguratsioon Washingtonis Prantsusmaa (Champs-Élysées) Itaalia Venemaa Võidukaar Triumfikäik "EKI ühendsõnastik 2020 | sõjaväeparaad". EKI. Vaadatud 10.05.2020. vägede pidulik ülevaatus ja möödamarss (hrl rahvus- ja riiklikel pühadel)[alaline kõdulink]
Šarhorod

Šargorod (ukraina keeles Шаргород) on linn Ukrainas Vinnõtsja oblastis, Šargorodi rajooni halduskeskus. Šargorod asub Vinnõtsjast umbes 65 km edelas. Šargorod on asutatud 1585. aastal, Magdeburgi linnaõigused sai 1588. aastal. Ukraina 2001. aasta rahvaloenduse andmetel oli Šargorodi elanikest ukrainlasi 97,26%, venelasi 1,44%, juute 0,61% ja poolakaid 0,19%. Linnas asub 1589. aastal ehitatud Šargorodi sünagoog, mis on üks vanimaid sünagooge Ukrainas. Історія міста Шаргород Портал Шаргородського району Національний склад міст Datatowel.in.ua Синагога, Шаргород IGotoWorld.com
Beršad

Beršad (ukraina keeles Бершадь) on linn Ukrainas Vinnõtsja oblastis, Beršadi rajooni halduskeskus. Beršad asub Vinnõtsjast umbes 123 km kagus ja Umanist ligikaudu 66 km edelas. Beršadi on esmamainitud 1459. aastal, linnaõigused sai 1966. aastal. Ukraina 2001. aasta rahvaloenduse andmetel oli Beršadi elanikest ukrainlasi 89,29%, venelasi 8,98%, juute 0,61%, moldaavlasi 0,33%, valgevenelasi 0,17%, armeenlasi 0,15%, poolakaid 0,12% ja mustlasi 0,10%. Бершадь Мой штетл Бершадь Электронная еврейская энциклопедия Національний склад міст Datatowel.in.ua
HR 6819

HR 6819 (ka HD 167128 ja QV Telescopii) on tähesüsteem, mis asub Teleskoobi tähtkujus. HR 6819 asub tähtkuju edelaosas Paabulinnu ja Altari tähtkujude läheduses. See koosneb kahest B-klassi tähest ja mustast august. Süsteem on vaadeldav palja silmaga ning see paistab muutliku tähena, mille näiv tähesuurus varieerub, jäädes vahemikku 5,31 kuni 5,38. See asub Maast 1120 valgusaasta kaugusel ning liigub eemale kiirusel 15 km/s. Mais 2020 teatas Euroopa Lõunaobservatoorium, et on tähesüsteemist leidnud musta augu. See on teadaolevalt Maale lähim must auk ja esimene, mis asub palja silmaga vaadeldavas tähesüsteemis. "Location of the HR 6819 in the constellation of Telescopium". Euroopa Lõunaobservatoorium. Vaadatud 10. mai 2020. "Wide-field view of the region of the sky where HR 6819 is located". Euroopa Lõunaobservatoorium. Vaadatud 10. mai 2020. "New closest-known black hole lies in a visible star system". EarthSky. Vaadatud 10. mai 2020.
NGC 6584

NGC 6584 on kerasparv, mis asub Teleskoobi tähtkujus. Parves on vähemalt 69 tähte, millest enamik on muutlikud tähed. Parv asub Maast umbes 45 000 valgusaasta kaugusel ja 13 000 valgusaasta kaugusel Linnutee keskosast. "NGC 6584 - Globular Cluster". The Sky Live. Vaadatud 10. mai 2020.
Starõi Oskol

Starõi Oskol on linn Venemaal Belgorodi oblastis. Asub Oskoli jõe ääres. Linn asutati 1593. aastal Venemaa lõunapiiride kaitseks. Starõi Oskol on mustmetallurgia keskus. Q126684906 http://www.oskol.ru/
Ürdiaed

Ürdiaed on ravimtaimede aed. Ürdiaedadest kujunesid välja botaanikaaiad. Esimesed ürdiaiad rajati keskajal. Keskajal olid aiad jagatud korrapäraselt eri osadeks, millest ühe osa moodustaski ürdiaed. Paavst Nicolaus V lasi 1447. aastal Vatikanis eraldada maalapi ürdiaia loomiseks, et edendada taimede uurimist. See oli eelkäija akadeemiliste botaanikaaedade loomiseks Pisa ja Padova ülikoolides 1540. aastatel. Nüüdisajal nimetatakse ürdiaiaks nii ravim- kui ka maitsetaimede aeda. Uued ürdiaiad on rajatud Eestis näiteks Põhjaka ja Pädaste mõisa juurde. Ürdiaedade kujundusstiil sarnanes keskaegsete aedade kujundusega. Need on jaotatud korrapärasteks istutusaladeks, mis on ruudu- või ristkülikukujulised. Tänu peenarde vahel olevatele teeradadele on neile lihtne ligi pääseda. Seda tüüpi aiad on tänapäevalgi kasutusel, nende võlu peitub lihtsuses ja korrapärasuses. Eestis saab ürditaimedega tutvust teha Pärnumaal Tamme talus. Koos perenaisega on võimalik teha lõhna- ja maitsenaudingutest tulvil jalutuskäik. Talu ürdiaia juurde kuulub aiakohvik, kus saab maitsta kohalikest taimedest valmistatud ürdi- ja marjateed. Samuti on võimalik talupoest kaasa osta meelepäraseid tooteid. Enda loodussõbralike ja keskkonnasäästlike toodete ning teenustega on Tamme talu pärjatud EHE (Ehtne ja huvitav Eesti) märgisega. Chelsea ürdiaed asutati apteekrite ühingu eestvedamisel Londonis aastal 1673. Esialgu oli see kasutusel õppeaiana, kus praktikandid said tähtsaid ravimtaimi tundma õppida. See on ühtlasti üks vanimaid botaanikaaedu Londonis. Tänapäeval on aed külastajatele avatud. Seal kasvab ligi 5000 ürdi- ja ravimtaime liiki. https://en.wikipedia.org/wiki/Physic_garden Nurme, S., Nutt, N. ja Terrae, A. (2012). Pargiterminite seletussõnaraamat. Keskkonnaamet. https://www.bbg.org/gardening/article/history_of_herb_garden_design https://tammetalu.eu/ https://www.atlasobscura.com/places/chelsea-physic-garden
Carl Albert Lindström

Carl Albert Lindström (19. detsember 1853 Härnösand – 3. detsember 1910 Stockholm) oli rootsi arst, anatoom ja filatelist.
Munhwa Broadcasting Corporation

Munhwa Broadcasting Corporation (MBC) on Lõuna-Korea juhtiv raadio- ja televisioonivõrk. Munhwa on koreakeelne sõna "kultuur". Selle lipulaeva maapealne telejaam MBC TV on kanal 11 digitaalseks kanaliks. MBC on 2. detsembril 1961 asutatud Korea maapealne ringhäälinguorganisatsioon, millel on üleriigiline 17 piirkondliku jaama võrk. Ehkki MBC tegutseb reklaamimise alal, on see avalik-õiguslik ringhäälinguorganisatsioon, kuna selle suurim aktsionär on avalik-õiguslik organisatsioon The Foundation of Broadcast Culture. Täna on see multimeediumigrupp, millel on üks maapealne telekanal, kolm raadiokanalit, viis kaabelkanalit, viis satelliitkanalit ja neli digitaalset multimeedia ringhäälingukanalit.
Bürgermeistripenn

Bürgermeistripenn (Bürgermeisterpfennig) on aastail 1676–1851 Hamburgi bürgermeistri matuste puhul jagamiseks vermitud hõbemünt.
UAG-40

UAG-40 (ukraina keeles УАГ-40) on Ukraina päritolu automaatgranaadiheitja.
Eesti Superkarikas 2018

Eesti Superkarikas 2018 oli 23. Eesti Superkarikafinaal, kus mängisid möödunud hooaja Meistriliiga ja Eesti karika võitjad. Mäng peeti Tallinnas EJL jalgpallihallis, ning mängisid Meistriliiga 2017 võitja Tallinna FC Flora ja Eesti karikas 2017 võitja Tallinna FCI Levadia. Algselt Sportland Arenale planeeritud hooaja avamäng toimub ilmaennustusest lähtuvalt EJLi jalgpallihallis. Möödunud aastal jäi FC Flora Superkarikafinaalis 0:5 alla FCI Tallinnale, kuid suutis seejärel näidata Premium liigas suurepärast mängu ja tuli Eesti meistriks. Kui FCI Tallinn pidi meistrivõistlustel leppima neljanda kohaga, siis Lasnamäe võistkond triumfeeris Evald Tipneri nimelistel Eesti karikavõistlustel. Hooaja lõppedes ühinesid FCI Tallinn ja Premium liigas 2. kohaga lõpetanud FC Levadia, uuel hooajal pallitakse meistrivõistlustel FCI Levadia nime all. Flora asus kohtumist juhtima 52. minutil, kui penalti realiseeris Frank Liivak. 66. minutil kahekordistas Flora eduseisu Martin Miller, kes suunas väravasse Rauno Alliku täpse söödu. FCI Levadia ei andnud alla – 84. minutil tõi meeskonna mängu tagasi Nikita Andrejev ning kolm minutit hiljem olid tablool juba 2:2 viiginumbrid, kui täpne oli vahetusest sekkunud Kirill Nesterov. Kuna seis oli 90 minuti lõppedes viigiline, selgus võitja penaltiseerias. Flora esimeseks lööjaks oli Liivak, kelle löögi küll Sergei Lepmets esmalt tõrjus, kuid puurilukk tuli väravajoonelt enne lööki välja, mistõttu sai Liivak uuesti proovida. Korduslöök läks latti. Kui mõlemad meeskonnad olid löönud kaks penaltit, oli FCI Levadial 2:0 eduseis, sest Lepmets tõrjus Markus Poomi penalti. FCI Levadia viies lööjast eksis vaid posti tabanud Andrejev ja seega kuulus 4:3 võit neile. Otsepilti mängust näitas Postimees.ee. Tallinna FC Flora v Tallinna FCI Levadia Meistriliiga 2018 Eesti karikas 2017/18 Superkarikas mängitakse välja jalgpallihallis VIDEOD: Superkarika võitis penaltiseerias FCI Levadia Järelvaadatav: Liivak ja Poom eksisid penaltitel ning superkarikas läks Levadiale! Superkarikas EJL-u kodulehel
Eesti Superkarikas 2017

Eesti Superkarikas 2017 oli 22. Eesti Superkarikafinaal, kus mängisid möödunud hooaja Meistriliiga ja Eesti karika võitjad. Mäng peeti Tallinnas Sportland Arenal, ning mängisid Meistriliiga 2016 võitja FCI Tallinn ja Eesti karikas 2016 võitja Tallinna FC Flora. Esmakordselt rakendub reegel, mille kohaselt viigilise normaalaja järel selgub võitja kohe penaltiseerias. Sportland Arenal toimunud Superkarikafinaalis triumfeeris mullune Premium liiga võitja FCI Tallinn, kes oli 5:0 üle valitsevast karikavõitjast Tallinna FC Florast. FCI asus matši juhtima 18. minutil, kui Sergey Tumasyan tsenderdas paremalt äärelt karistuslöögist palli kasti ning Vladimir Avilov mänguvahendi kauni löögiga väravasse suunas. Lasnamäe meeskond kahekordistas oma edu viis minutit hiljem, kui Vladimir Voskoboinikovi söödust oli täpne Roman Sobtšenko. Poolaja lõpus tekkis veel hea võimalus Floral, kuid Märten Kuusk tabas esmalt posti ning tagasi põrkunud palli ei suutnud Mihkel Ainsalu väravasse toimetada, kui pall väravajoonelt puhtaks löödi. 55. minutil asus FCI matši juhtima 3:0, kui Aleksandr Kulinitši sööt leidis värava alt üles tähelepanuta jäetud Tumasyani, kes palli Richard Alandi seljataha lõi. Mängu lõpus lõi kaks väravat vahetusest sekkunud Albert Prosa, kelle 84. ja 86. minuti tabamustest võitis FCI lõpuks mängu tulemusega 5:0. Mängust tegi ülekande ERR. FCI Tallinn v Tallinna FC Flora Meistriliiga 2017 Eesti karikas 2016/17 Mängu protokoll 22. superkarika võitja selgitavad FCI Tallinn ja FC Flora Superkarikas kuulub tänavu FCI Tallinnale VAATA UUESTI | Infonet lõi superkarikafinaalis Florale viis väravat Superkarikas Eesti Jalgpalli Liidu kodulehel
Alpheratz

Alpheratz (ka Alpha Andromedae) on kaksiktäht ja Andromeeda tähtkuju heledaim täht. See asub Maast 97 valgusaasta kaugusel, paiknedes Pegasuse tähtkujust kirdes. Alpheratzi näiv tähesuurus on 2,06. Täht on vaadeldav palja silmaga ning see paistab vaatlejale ühe tähena, kuid koosneb tegelikult G- ja A-klassi tähest. Tähtede tiirlemisperiood on 96,7 päeva "Alpheratz (Alpha Andromedae, 21 Andromedae) Star Facts". Universe Guide. Vaadatud 10. mai 2020.
Corrado Alvaro

Corrado Alvaro (15. aprill 1895 San Luca – 11. juuni 1956 Rooma) oli itaalia kirjanik, ajakirjanik ja stsenarist. 1951. aastal pälvis ta Strega auhinna. Eesti keeles on ilmunud tema tuntumaid romaane "Gente in Aspromonte" ("Aspromonte rahvas", tõlkinud Marta Pärna, eessõna Indro Montanelli, Tartu: Loodus, 1937) ning novellikogu "Öised sõnad" (tõlkinud Aleksander Kurtna, Tallinn: Ajalehtede-Ajakirjade Kirjastus, 1961; Loomingu Raamatukogu, 6).
Srđan Darmanović

Srđan Darmanović (sündinud 18. juulil 1961 Cetinjes) on Montenegro poliitik, diplomaat ja Montenegro ülikooli politoloogia teaduskonna professor. Ta oli 28. novembrist 2016 kuni 2. detsembrini 2020 Montenegro välis- ja eurointegratsiooni minister. Ta oli 2006. aastal üks Montenegro ülikooli politoloogiateaduskonna asutajaid. Aastatel 2010–2016 oli ta Montenegro suursaadik Ameerika Ühendriikides (ja Kanadas). Ta on sõltumatu poliitik, kes on esitatud Montenegro Sotsialistide Demokraatliku Partei poolt. Ta on edukas maletaja, kelle kõrgeim Elo-reiting oli 2010. aasta jaanuaris 2282.
Konstantin von Helffreich

Konstantin Wilhelm von Helffreich (22. oktoober/3. november 1813 Tallinn – 7/19. detsember 1874 Mahtra) oli Aruküla, Piiumetsa ja Mahtra mõisnik.
William deWit

William "Willie" Theodore deWit (sündinud 13. juunil 1961 Three Hillsis Alberta provintsis) on Kanada endine poksija ning hilisem jurist ja advokaat. Ta sai raskekaalus (kuni 91 kg) 1984. aasta Los Angelese olümpiamängude poksivõistlusel hõbemedali, kaotades finaalis kuldmedali- ja olümpiavõitjale Henry Tillmanile (USA). Ta poksis detsembrist 1984 kuni märtsini 1988 elukutselisena. Ta osales kokku 22 kohtumisel ning võitis neist 20 (neist 14 nokaudiga) kohtumist ning kaotas 1 (selle nokaudiga) ja viigistas 1 kohtumise. Oma viimaseks jäänud kohtumises 29. märtsil 1988 Edmontonis võitis ta Henry Tillmani, kes oli teda võitnud 1984. aasta Los Angelese olümpiamängude poksivõistluse finaalis. Ta lõpetas 1994. aastal Alberta Ülikooli juristina. Ta liitus 1996. aastal oma praeguse advokaadibürooga, spetsialiseerudes kriminaalõigusele. Ta sai 2013. aastal 'Kuninganna advokaadi' (Queen's Counsel) tiitli. 23. suveolümpiamängude poksivõistlus. Los Angeles 1984. Tulemused inglise keeles William deWit veebisaidil Olympedia (inglise) William "Willie" deWit lehel BoxRec. Inglise keeles William "Willie" deWit advokaadibüroo Wolch Hursh deWit Silverberg & Wattsi kodulehel. Inglise keeles
Ellen Ochoa

Ellen Ochoa (sündinud 10. mail 1958) on Ameerika Ühendriikide insener ning endine NASA astronaut ja Johnsoni kosmosekeskuse direktor. 1980. aastal sai Ochoa San Diego Ülikoolist bakalaureusekraadi füüsikas ja 1981. aastal Stanfordi Ülikoolist magistrikraadi elektrotehnikas. 1985. aastal sai ta doktorikraadi elektrotehnikas. Doktorandina asus ta tööle NASA Amesi Uurimiskeskusesse, kus ta uuris informatsiooni töötlevaid optilisi süsteeme. 1991. aastal valiti ta NASA astronaudiks. Ochoa esimene missioon oli STS-56, mis toimus 1993. aastal. Hiljem lendas ta missioonidel STS-66, STS-96 ja STS-110. Veebruaris 2003 viibis Ochoa missiooni STS-107 maandumise ajal missioonijuhtimiskeskuses ja oli üks esimesi keskuse töötajaid, keda informeeriti kosmosesüstik Columbia katastroofist. Aastatel 2013-2018 töötas ta Johnsoni kosmosekeskuse direktorina. "Ellen Ochoa (Ph.D)" (PDF). NASA. Vaadatud 10. mai 2020. "STS-107 Entry Timeline". Spaceflight Now. Vaadatud 10. mai 2020. "Johnson Space Center Directors". NASA. Vaadatud 10. mai 2020.
Saelindi räsaja

Saelindi räsaja on tööriist, millega painutatakse saehambaid täpselt ja hoolikalt, et tekiks saelehest laiem saetee. Saelindi räsaja painutab saehambaid saelehest eemale, enamasti painutatakse saehambaid vaheldumisi paremale ja vasakule. Saehammaste räsamine on oluline, et vältida tõrkeid saelehe edasi-tagasiliikumisel mööda lõigatavat pinda. Kui saetee on saelehest laiem, siis välditakse sae kinnikiilumist lõigatavasse materjali. Lisaks annab räsamine saelindi lõiketerale õige kaldenurga, mille funktsioon on saepuru saeteest välja/eemale juhtimine. Ühtasi on võimalik üpris nüri saega, millel on korrektselt räsatud saehambad, saada saagimisel paremaid tulemusi, kui terava saega, mille saehambad on räsamata. Saelehe kogulaius peaks olema väiksem kui saelehe kahekordne paksus. Standardsed kvaliteetsed saelehed on tootja poolt korrigeeritud, et need ei oleks laiemad kui saelehe 1,6-kordne paksus. Kui saelehe kogulaius on suurem kui saelehe kahekordne paksus, ei ole saag keskelt korralikult kontaktis materjaliga ja ei tööta küllalt sujuvalt. Mida suurem on vee sisaldus puidus, seda laiem saetee on soovitatav. Saelindi räsajaid on mitut tüüpi, nii improviseeritud kui ka keerukate spetsiaalselt väljatöötatud räsajateni välja. Kasutatakse haamritüüpi, väänajatüüpi ja palju muid tüüpi räsajaid, aga tuntuim neist on tangi tüüpi saelindi räsaja. "The Sawset Guide". Vaadatud (10.05.2020). {{netiviide}}: kontrolli kuupäeva väärtust: |vaadatud= (juhend) "Sharpening and Setting Sawblades". Vaadatud (10.05.2020). {{netiviide}}: kontrolli kuupäeva väärtust: |vaadatud= (juhend) "Saelindi teritaja". Vaadatud (10.05.2020). {{netiviide}}: kontrolli kuupäeva väärtust: |vaadatud= (juhend) "The saw set collectors resource". Vaadatud (11.05.2020). {{netiviide}}: kontrolli kuupäeva väärtust: |vaadatud= (juhend) Zengrain (Brian R.) (28. juuli 2012). "Image of a Stanley 42W saw set". Own work. Vaadatud 30.05.2020. Puiduterminoloogia sõnastik